Zastava Nigerije

Zastava Nigerije je dizajnirana 1959, a prvi put postavljena 1. oktobra 1960. Sastoji se od tri jednake horizontalne pruge od kojih su bočne pruge zelene, a središnja bijele boje.
Zelena je simbol šuma i značajnog prirodnog bogatstva ove zemlje, dok bijela simbolizira mir i jedinstvo.

 Dizajn 
Zastava je adaptacija pobjedničkog rada Michaela Taiwo Akinkunmija na takmičenju održanom 1959. Akinkunmi je bio 23-godišnji student u vrijeme kada je dizajnirao zastavu. Studirao je na Tehničkom koledžu Norwood u Londonu, kada je vidio oglas u novinama da se primaju prijave za dizajn nove nacionalne zastave Nigerije. Predložio je dizajn s tri trake koji se sastoji od bijele vertikalne trake u sredini, sa zelenom vertikalnom trakom na svakoj strani. Dizajn je također sadržavao zračeće crveno sunce u bijelom okomitom centru zastave. Pobijedio je na takmičenju, ali su sudije uklonile crveno sunce, ostavljajući samo zeleno-bijeli dizajn za nacionalnu zastavu. Za kulturološki različite zemlje kao što je Nigerija tipično je da biraju jednostavnije i manje složene dizajne zastave kako bi se izbjeglo nenamjerno vrijeđanje određenih etničkih ili vjerskih grupa. Zastava je od tada ostala nepromijenjena. Prvi put je službeno korištena 1. oktobra 1960., na dan kada je Nigerija dobila nezavisnost od Ujedinjenog Kraljevstva.
Nigerija ima posebne zastave za civilna i pomorska plovila, a čak i neke od njenih država imaju vlastite zastave.Nigeria: One Nation, Many Flags

 Reference 

Nigerija
Kategorija:Nigerija